section_heading: Ratna karijera
paragraph_text: Kada je donesena odluka da se savezničke snage iskrcaju u Sjeverozapadnoj Africi, Eisenhower je imenovan vrhovnim zapovjednikom svih savezničkih snaga na tom ratištu. Nakon uspjeha operacije "Baklja" (eng. Torch), Eisenhower je u veljači 1943. pod svoje zapovjedništvo preuzeo i britansku Osmu armiju generala Montgomeryja te rukovodio operacijama za uništenje snaga Osovine u Tunisu. Nakon toga je pod njegovim vodstvom izvršeno iskrcavanje na Siciliju, a potom i na talijansko kopno.